സണ്ണി പനവേലി

കേരളത്തിലെ അറിയപ്പെടുന്ന  പൊതുപ്രവർത്തകനും കോൺഗ്രസ് (എസ്.) നേതാവും നിയമസഭാംഗവുമായിരുന്നു സണ്ണി പനവേലി (ജീവിതകാലം: 19 ഒക്ടോബർ 1932 - 21 മാർച്ച് 1985).

 ജീവിതരേഖ 
1932 ഒക്ടോബർ 19 ന് ഇന്നത്തെ പത്തനംതിട്ട ജില്ലയിലെ റാന്നിയിൽ പി.ഐ. മാത്യുവിന്റെ മകനായി ജനിച്ചു. വിദ്യാർത്ഥി പ്രസ്ഥാനത്തിലൂടെ രാഷ്ട്രീയത്തിൽ പ്രവേശിച്ച അദ്ദേഹം കെപിസിസി അംഗം, കൊല്ലം ഡി.സി.സി. വൈസ് പ്രസിഡന്റ്, ട്രഷറർ എന്നീ സ്ഥാനങ്ങൾ വഹിച്ചിട്ടുണ്ട്. 1982-ൽ നടന്ന നിയമസഭാ തെരഞ്ഞെടുപ്പിൽ ഇന്ത്യൻ നാഷണൽ കോൺഗ്രസിലെ എം.സി. ചെറിയാനെ പരാജയപ്പെടുത്തിക്കൊണ്ട് കോൺഗ്രസ് (എസ്) അംഗമായി അദ്ദേഹം ആദ്യമായി നിയമസഭയിലെത്തി.

നിയമസഭാംഗമായിരിക്കെ 1985 ൽ അന്തരിച്ച അദ്ദേഹത്തിനു പകരമായി 1986 ൽ നടന്ന ഉപതെരഞ്ഞെടുപ്പിൽ ഭാര്യ റേച്ചൽ സണ്ണി പനവേലി (കുഞ്ഞുമോൾ) നിയമസഭയിലെത്തി. അദ്ദഹത്തിന്റെ മകൻ പരേതനായ ബിജിലി പനവേലി 2001 ൽ നടന്ന നിയമസഭാ തെരഞ്ഞെടുപ്പിൽ സി.പി.എമ്മിലെ രാജു എബ്രഹാമിനെതിരെ മത്സരിച്ചിട്ടുണ്ട്.

ബിജിലി പനവേലി, ഷാജി പനവേലി, ഡാർലി പനവേലി (മകൾ) എന്നിവർ മക്കളാണ്.

 അവലംബം 

വർഗ്ഗം:നിയമസഭാംഗമായിരിക്കെ മരണപ്പെട്ടവർ